Anne Holsen

Anne Bolette Holsen  (født 21. juli 1856 i Bergen, død 1. juni 1913 i Kristiania) var lærer og kvinnesaksforkjemper. 

Holsen utdanna seg til lærer i hjembyen, og tok eksamen med utmerkelse. Etter en tid som lærer i Sogn kom hun til Kristiania, der hun arbeidet ved Sofienberg folkeskole. Sammen med Anna Rogstad engasjerte hun seg i Kristiania Lærerforbund, og sto i bresjen da lærerinnene brøt ut av Norges lærerforbund for å danne Norges lærerinneforbund. Blant kampsakene var lik representasjon og lik lønn for kvinnelige og mannlige lærere. 

Holsen tok initiativ til en fortsettelsesskole for jenter, inspirert blant annet av tilsvarende skoler i Tyskland, Østerrike og Sveits. I samarbeid med Anna Rogstad og Gøthilde Næss startet hun den første framhaldsskolen for jenter, på Grünerløkka Oslo, i 1900. 

Hun var medstifter av Norsk Kvinnesaksforening i 1884.«Indbydelse til at indtræde i Norsk Kvindesags-Forening stiftet den 28de Juni 1884», Bergens Tidende, 18. november 1884 Sammen med blant andre Gina Krog og Anna Rogstad var hun også blant stifterne av Kvindestemmeretsforeningen (KSF) i 1885.  

Etter at kvinner fikk stemmerett ved kommunevalg i 1901, ble Holsen innvalgt i kommunestyret i Oslo som representant for Kvindestemmerettsforeningen.Byarkivet Hun ble dermed en av de første kvinnene valgt til et politisk verv i Norge.

Holsen døde kort tid før norske kvinner fikk allmenn stemmerett. Hun ligger begravet på Nordre Gravlund i Oslo. Graven er markert med en bauta som har et relieff, av bysten hennes som voksen dame og en statue av henne som sittende pike, utført av billedhugger Gustav Lærum.
mini|upright|Anne Holsen sin grav på Nordre Gravlund.

 Referanser 

 Eksterne lenker 
  Stemmerett.no  
  Norsk politisk dokumentasjon på internett 
  Store norske leksikon

Kategori:Norske kvinnesaksforkjempere
Kategori:Medlemmer av Norsk Kvinnesaksforening
Kategori:Personer fra Bergen kommune
Kategori:Norske pedagoger